Education Research Complete

Education Research Complete (ERC) ภายใต้ชุดฐานข้อมูล EBSCOhost เป็นฐานข้อมูลเอกสารฉบับเต็ม ครอบคลุมการวิจัยทางการศึกษาและข้อมูลที่เกี่ยวข้องกับการศึกษาทุกด้าน ทุกระดับขั้นตั้งแต่ระดับปฐมวัยจนถึงระดับอุดมศึกษา ตลอดจนการศึกษาพิเศษ เช่น พหุภาษา สุขศึกษา การวัดผลทางการศึกษา งานวิจัยด้านหลักสูตรและการสอน รวมถึงการบริหารการศึกษา นโยบายด้านการศึกษา ทุนและประเด็นทางสังคมที่เกี่ยวข้อง ฐานข้อมูลมีบทคัดย่อและดัชนีมากกว่า 2,300 ชื่อเรื่อง บทความ/เอกสารประกอบการสัมมนา ข้อมูลจากวารสารฉบับเต็มมากกว่า 1400 ชื่อเรื่อง และมีหนังสือฉบับเต็มมากกว่า 550 ชื่อเรื่อง ปัจจุบันบริษัท EBSCO ให้สิทธิ์สมาชิก ThaiLIS ซึ่งรวมถึงประชาคมจุฬาฯ ได้เข้าใช้งาน ERC ผ่านเครือข่าย UniNetของ สกอ.

การเข้าใช้งาน

สามารถเข้าใช้งานได้ที่

http://www.car.chula.ac.th/curef-db/slist.html#social

เลือกฐานข้อมูล Education Research Complete จะเข้าสู่หน้าจอดังภาพ

การค้นหาข้อมูล

สามารถทำการสืบค้นได้ 3 รูปแบบคือ

- Browse

- Search

- Advanced Search

1. Browse

เป็นการสืบค้นแบบไล่เรียงตามรายการที่ต้องการ ทำได้โดย

1. คลิกเลือกที่ Publication

2. เลือกวิธีการไล่เรียงตามต้องการ

2. Basic Search

การสืบค้นอย่างง่าย สามารถพิมพ์คำหรือ วลีที่ต้องการค้นหา แล้วคลิกที่ปุ่ม Search ดังภาพ

3. Advance Search

การสืบค้นขั้นสูง โดยพิมพ์คำหรือวลีที่ต้องการสืบค้น (1 - 3) และสามารถจำกัดการค้นหาเพิ่มเติมจากทางเลือกต่างๆ (4 - 6) ได้ ดังภาพ

1. พิมพ์คำ หรือวลี ที่ต้องการสืบค้น

2. เลือกเขตข้อมูลที่ต้องการสืบค้น เช่น Author Title เป็นต้น

3. เลือกตัวเชื่อมคำค้นตามต้องการ (AND/ OR/ NOT)

4. เลือกวีธีการค้นข้อมูล เช่น ระบบ SmartText Searching

5. เลือกจำกัดเฉพาะรายการที่มีเอกสารฉบับเต็ม

6. จำกัดช่วงเวลาตีพิมพ์ของเอกสารที่ต้องการ

7. คลิกที่ปุ่ม Search เพื่อทำการสืบค้น

การแสดงผลลัพธ์

เมื่อคลิกเพื่อสืบค้นข้อมูลแล้วระบบจะแสดงผลลัพธ์ ดังภาพ

1. แสดงจำนวนผลลัพธ์ที่พบข้อมูล

2. เลือกจำกัดชนิดของเอกสาร เช่น เอกสารฉบับเต็ม เอกสารที่มี peer review

3. ระบุปีพิมพ์ของเอกสารที่ต้องการ

4. เลือกการจำกัดผลลัพธ์เพิ่มเติมเพื่อได้ให้ข้อมูลแคบลง เช่น ชนิดของสิ่งพิมพ์ หัวเรื่อง สำนักพิมพ์ พื้นที่ เป็นต้น

5. ตัวเลือกการจัดเรียงผลลัพธ์ เช่น ความเกี่ยวข้อง ใหม่สุดก่อน

6. การแสดงรายการผลลัพธ์ที่พบ

การจัดการผลลัพธ์

เมื่อคลิกเลือกการแสดงผลลัพธ์ทีละรายการ จะพบทางเลือกสำหรับจัดการผลลัพธ์ด้านขวามือ ดังภาพ

การส่งรายการบรรณานุกรมไปยังโปรแกรม EndNote

สามารถส่งรายการบรรณานุกรมมากกว่า 1 รายการได้โดยวิธี

1.คลิกเลือก (Add to Floder) รายการที่ต้องการส่ง ดังภาพ

2. คลิกปุ่ม Folder View ที่ปรากฏด้านขวามือ ดังภาพ

3. คลิกที่ปุ่ม Export ด้านขวามือจะปรากฏหน้าจอดังภาพ

4. คลิกเลือกที่ Direct Export in RIS Format

5. คลิกปุ่ม Save เพื่อส่งรายการไปยังโปรแกรม EndNote

การแสดงเอกสารฉบับเต็มแบบ PDF

เมื่อต้องการอ่านหรือดาวน์โหลดเอกสารฉบับเต็มแบบ PDF ให้คลิกที่สัญลักษณ์ “PDF Full Text” จากนั้นสามารถดำเนินการต่อได้ตามต้องการ ดังภาพ

การออกจากระบบ

เมื่อเลิกใช้งานให้คลิกที่ปุ่ม X มุมบนด้านขวามือ

ภารกิจสนับสนุนการวิจัย ศบร.

สำนักงานวิทยทรัพยากร จุฬาลงกรณ์มหาวิทยาลัย

Website : http://www.car.chula.ac.th/curef-db

Facebook: http://www.facebook.com/curef

โทร. 0 2218 2930

จัดทำโดย : ปิยธิดา ห่อประทุม

ฉบับพิมพ์ครั้งที่ 1 พฤษภาคม 2556